Diari Oficial de la Generalitat Valenciana


Sumari del DOGV 6604, del 08-09-2011 (2011/9135)

Notificació de la sentència dictada en el judici verbal número 951/2010.
------------------------------------------------------------------------

### Dades del document

Número de DOGV
:   6604

Data del DOGV
:   08-09-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9135


Organisme emissor
:   Jutjat de Primera Instància i Instrucció número 2 de Picassent

Tipus de document
:   Edicte

Notificació de la sentència dictada en el judici verbal número 951/2010. [2011/9135]  
Àngels Bixquert Sanz, secretària judicial del Jutjat de Primera Instància i Instrucció número 2 de Picassent, faig saber:  
En el procediment de judici verbal 925/10 que es tramita en aquest Jutjat, seguit a instàncies de Distribuciones y Bebidas Gómez Navarro, SL, representada per la procuradora senyora Domingo Martínez, contra Café Bar Aramis, CB, Óscar Reyes Lorente i Juan Cuenca Redondo, s'ha dictat la sentència de data 7 de febrer de 2011, que, literalment, és com segueix:  
  
«Dispositiva  
Estime de forma íntegra la demanda interposada pel procurador Coromines i Alberti, en nom i representació de Distribuciones y Bebidas Gómez Navarro, SL, en aquestes actuacions de judici verbal seguides contra Café Bar Aramis CB, Óscar Reyes Lorente i Juan Cuenca Redondo, i condemne els demandats a pagar de forma conjunta i solidària a Distribuciones y Bebidas Gómez Navarro, SL, la quantitat de set-cents cinquanta-tres euros i seixanta-cinc cèntims (753,65 euros), així com els interessos legals sobre aquesta quantitat des de la data del requeriment, incrementats en dos punts des de la notificació d'aquesta resolució i fins que siga executada completament; tot això amb la imposició a la demandada de las costes processals causades.  
  
Mode d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
En virtut del que disposa la Llei Orgànica 1/2009, de 3 de novembre de 2009, així com la instrucció 8/2009, s'indica a les parts la necessitat de constituir un dipòsit per a recórrer. L'admissió del recurs necessitarà en el moment d'interposar-lo, quan es tracte de resolucions interlocutòries, quan es presente el recurs de queixa, quan es presente la demanda de rescissió de sentència ferma en la rebel·lia i revisió, o quan s'anuncie o prepare el recurs en la resta de casos, que s'haja consignat a l'entitat de crèdit oportuna i en el compte de dipòsits i consignacions obert a nom del Jutjat o tribunal, la quantitat objecte de dipòsit (quant a import concret caldrà ajustar-se a l'article 1, apartat 19, de la llei orgànica esmentada), cosa que haurà de ser acreditada. El secretari verificarà la constitució del dipòsit i en deixarà constància en les actuacions. No s'admetrà a tràmit cap recurs que no tinga el dipòsit constituït.  
  
Aquesta és la meua sentència, de què cal unir una testimoniança a les actuacions que l'han motivada, que pronuncie, mane i firme».  
I atés que el demandat Juan Cuenca Redondo es troba en parador desconegut, s'expedeix aquest edicte a fi que valga de notificació de forma deguda.  
  
Picassent, 1 de setembre de 2011.- La secretària judicial: Àngels Bixquert Sanz.